Keskustelu Wikipediasta:Viikon kilpailu/Viikon kilpailu 2020-26

message: Olisi varmaan aiheellista poissulkea nuo luokkaosumat? Että aihepiiri osuvammin liippaisi etiikkaa? Ellei  aiheena ole hälläväliä? --Paju (keskustelu) 23. kesäkuuta 2020 kello 00.11 (EEST)
replies: text: Samaa mieltä. Tarkoitus oli että aihe voisi laajeta sellaiseksi että se kiinnostaa muitakin kuin filosofian pääaineopiskelijoita, mutta liika on liikaa eli ainakin Euroopan neuvoston kautta tulevat voisi poistaa. jni (k) 23. kesäkuuta 2020 kello 09.40 (EEST)

text: Juu, ehdottomasti. Otin tuon luokan pois kilpailuaiheesta. --Lentokonefani asiaa? | syntilista 23. kesäkuuta 2020 kello 15.46 (EEST)
replies: text: : Sen verran näitä kilpailuja olen seurannut, että nuo jonkun järjestön jäsenmaat on aina ongelmallinen luokka, koska ne aiheuttavat aina luokittelussa epäloogisuutta. Alaluokat eivät ole oikeasti yläluokkansa lapsia. Musta tällaiset luokat aiheuttavat enemmän ongelmia kuin hyötyjä. --PtG (keskustelu) 24. kesäkuuta 2020 kello 17.44 (EEST)
Mites nuo ammattivalat? Vähän hassua, että minä olen saanut pisteitä Hippokrateen valan ja lääkärinvalan muokkaamisesta, mutta en Arkhimedeen valasta. Ne ovat kaikki eettisiä ohjeita, joten mielestäni pisteytyksen pitäisi olla samanlainen. Quutar (keskustelu) 26. kesäkuuta 2020 kello 23.53 (EEST)

text: Se johtuu luokituksen puutteista. Pisteytysjärjestelmä katsoo luokkahierarkiasta artikkelit, joista saa pisteitä. Se ei osaa tulkita yksittäistä artikkelia. Laitoin tuon nyt luokkaan ammattietiikka, joten mielestäni botin pitäisi seuraavassa erässä osata laskea myös takautuvasti pisteet. --PtG (keskustelu) 27. kesäkuuta 2020 kello 11.06 (EEST)
replies: text: :Ok. Näin aloittelijana tuntuu mahdottomalta tietää, mikä kuuluu aihepiiriin ja mikä ei (ainakin itse olen muokannut ihan "vääriä" artikkeleja). Tosin aihe on hyvä, joten tärkeämpää on tietenkin vain muokata eikä kerätä pisteitä. :) Quutar (keskustelu) 27. kesäkuuta 2020 kello 19.09 (EEST)
replies: text: ::Joo, se on välillä vähän haastavaa tietää, sillä kaikki pohjautuu luokituksiin (tässä tapauksessa artikkeleihin, jotka ovat etiikkaluokan alla tai jossain sen alaluokassa). Luokittelu täällä on epätäydellistä, kuten kaikki muutkin. Jos huomaa selvästi jonkun virheen, siitä kannattaa ilmottaa täällä. Katsoin tuota reilun kaupan muutoksia ja lisäsin uuden luokan eettinen kuluttaminen, jonka alle laitoin myös reilun kaupan. --PtG (keskustelu) 27. kesäkuuta 2020 kello 22.08 (EEST)
Mikähän tässä kilpailussa on ylipäänsä rajaus? Minäkin olen saanut pisteitä aika kaukaa etiikkaan liittyvistä artikkeleista.--MAQuire (keskustelu) 27. kesäkuuta 2020 kello 21.16 (EEST)

text: :Hah, katselin joitakin sun muokkauksia, niin rikollisista saa pisteitä, mutta mun  Reilun kaupan muokkaus ei kelvannut. :D Jos ne on tehneet eettisiä rikoksia... Quutar (keskustelu) 27. kesäkuuta 2020 kello 21.53 (EEST)
Jos rikolliset kuuluvat aiheeseen, niin mielestäni minun pitäisi saada pisteet artikkelista Saamelaisveri. Elokuva käsittelee etnistä syrjintää. Luulen, että kilpailu olisi kerännyt enemmän osanottajia, jos aihetta olisi selvennetty alun perinkin. Quutar (keskustelu) 29. kesäkuuta 2020 kello 00.38 (EEST)

text: Tarkoitus oli sallia kaikki edes jotenkin ihmisen hyvään ja pahaan liittyvät aiheet, eli rikolliset ja terroristit kelpaavat samoin kuin esim. holokaustin tai rasismin historia. Kilpailualue määrittyy luokitusjärjestelmän perusteella, ja luokituksia saa muuttaa kilpailun aikana. Koska Saamelaisveri ei kuulunut kilpailun päättymishetkeen mennessä mihinkään luokkaan kuten "Elokuvat rotuhygieniasta" tms., ei se luokitu mukaan alueeseen. Pisteet jakaa robotti joten se ei ymmärrä artikkelien sisältöä :) jni (k) 29. kesäkuuta 2020 kello 09.28 (EEST)

text: Käyn vielä ennen kilpailutulosten vahvistamista osallistujien muokkauksia läpi ja täydennän tarvittaessa luokituksia niin, että botti ottaa loppupäivityksessään mukaan myös tällä hetkellä tuloksista puuttuvat, ja kukin saa ansaitsemansa pisteet, joskin vähän viiveellä. --Lentokonefani asiaa? | syntilista 29. kesäkuuta 2020 kello 14.27 (EEST)

text: Päädyin nyt kuitenkin siihen tulokseen, että jätän tuon elokuvan pois pisteytyksestä, sillä jo ennen kilpailun alkua aihealueesta oli rajattu pois merirosvo- ja rikoselokuvat. Siksi tuntuisi epäreilulta antaa joistakin etiikkaa liippaavista elokuvista pisteitä ja jättää joistakin toisista pisteet antamatta. Siinä olet aivan oikeassa, että kilpailuaihetta ja etenkin mukaan kuuluvia ja kuulumattomia aihealueita olisi näin monimuotoisen alueen ollessa kyseessä voinut hieman avata myös kilpailusivulla. Otettakoon tästä opiksi tulevaisuudessa. --Lentokonefani asiaa? | syntilista 29. kesäkuuta 2020 kello 14.50 (EEST)
replies: text: : Ok. Mun olis sitten vain pitänyt muokata artikkeleja näistä saamelaisnäyttelijöistä eikä elokuvasta. :P Quutar (keskustelu) 3. heinäkuuta 2020 kello 18.42 (EEST)
thread_title: Luokkaosumat ...> Euroopan neuvosto > Euroopan neuvoston jäsenmaat >...